Ashcan-skolen
Store norske leksikon,Kunst og estetikk,Bildende kunst,Kunsthistorie,Nyrealisme, nysaklighet og tendenskunst
Ashcan-skolen(the Ashcan School) var en amerikansk kunstnergruppe som ble dannet av Robert Henri i Philadelphia omkring 1900.
Medlemmene i Ashcan-skolen malte romantiske, til dels sentimentale bybilder i en realistisk stil. Enkelte bilder hadde et sosialt tilsnitt og opplevdes som radikale, men gruppen var aldri styrt av et politisk program. Den opprinnelige gruppen tok aktivt del i utstillingen Armory Show i 1913.Flere av medlemmene var inspirert av kunstnere som Honoré Daumier, Frans Hals, Édouard Manet og Francisco de Goya.Navnet til The Ashcan School antas å komme fra George Bellows tegning med tittelen Disappointments of the Ash Can. Kunstnergruppen The Eight ble tatt opp i Ashcan-skolen. Les mer i Store norske leksikon Kunst i USA